open-index/open-wikipedia-markdown huggingface dataset:
Melenki

**Melenki** () on kaupunki Vladimirin alueella Venäjällä. Se sijaitsee Meštšoran alangon itäosassa Okan sivujoen Unžan varrella 150 kilometriä Vladimirista kaakkoon. Sen kautta kulkee Muromin ja Tambovin välinen maantie. Asukkaita on 15&nbsp;300 henkeä (vuonna 2008).

Tarinan mukaan paikkakunta on saanut alkunsa Unža-joelle rakennetuista myllyistä (*melenki*). Vuonna 1778 siitä tuli kaupunki ja Vladimirin lääniin kuuluneen kihlakunnan keskus. Nykyisin Melenkissä on lähinnä tekstiili- ja metalliteollisuutta.

## Lähteet
* 

## Aiheesta muualla
* Melenkin piirin sivusto
Inventaario

**Inventaario** on luettelo tavaroista ja materiaaleista, jotta selviäsi, mitä tavaroita on omistuksessa ja mitä on mahdollisesti kadonnut. Liiketaloudessa niitä pidetään lakisääteisesti kerran vuodessa, mutta inventaarioita tehdään tilinpäätöksille ja testamenteillekin. 

Inventointia voi tehdä myös kiertävänä, eli tällöin varasto inventoidaan osissa, esimerkiksi viikoittain tai kuukausittain. Suuremmissa yrityksissä inventointia voidaan tehdä jatkuvana, eli varaston tilanne tarkistetaan reaaliaikaisesti tai tiheästi osana päivittäisiä rutiineja.

Varaston inventointi tarkoittaa tilinpäätöstermein kirjanpitovelvollisen laatimaa vaihto-omaisuuden tase-erittelyä.  Inventoinnin tavoitteena on varmistaa, että yrityksen järjestelmässä olevat tiedot vastaavat todellista varastotilannetta. Huolellinen inventointi toimii pohjana luotettavan inventaariodokumentin laatimiselle, mikä on olennaista yrityksen kirjanpidon, verotuksen ja liiketoiminnan kannalta.

Suurin syy hävikkiin päivittäistavarakaupoissa on tavaran varastaminen, mutta saldot saattavat heittää myös mm. keräilyvirheiden vuoksi. Inventaariossa lasketaan kaikki tuotteet kattavasti, ja se viekin usein paljon aikaa ja työtunteja. Joidenkin tuotteiden kohdalla inventointi on ainoa tapa selvittää menekkiä. 

## Lähteet
Lauri Laine (taidemaalari)

**Lauri Laine** (s. 17. marraskuuta 1946 Helsinki) on suomalainen taidemaalari. Hän asuu ja työskentelee Helsingissä, mutta on vuodesta 1986 lähtien työskennellyt säännöllisesti myös Roomassa.

Hänet tunnetaan valoa ja tilaa tutkivista maalauksista, jotka ovat saaneet vaikutteita italialaisesta ja espanjalaisesta renessanssi- ja barokkitaiteesta. Lauri Lainetta voisi luonnehtia käänteiseksi modernistiksi, jonka tie on kulkenut johdonmukaisin askelin abstraktista ilmaisusta esittävään ja sukeltanut samalla syvälle eurooppalaisen taiteen ja kulttuurin historiaan.

Laine opiskeli Suomen Taideakatemian koulussa Helsingissä vuosina 1975–1979.

Laineella on ollut lukuisia yksityisnäyttelyitä Suomessa ja ulkomailla vuodesta 1981 lähtien ja hän on osallistunut myös moniin kansainvälisiin yhteisnäyttelyihin, muun muassa São Paulon biennaaliin vuonna 1989 ja Pekingin biennaaliin vuosina 2017 ja 2019.

Laineen teoksia on useissa merkittävissä taidekokoelmissa, esimerkiksi Nykytaiteen museo Kiasmassa Helsingissä, Moderna museetissa Tukholmassa, Malmö Konstmuseumissa ja Museum Haus Konstruktiv´issa Zürichissä. Hän on toiminut myös piirustuksen ja maalauksen opettajana muun muassa Suomen Taideakatemian koulussa / Kuvataideakatemiassa 1983–1986 ja Taideteollisessa Korkeakoulussa 1986–1998.

Laine on palkittu Suomen Taideyhdistyksen tunnustuspalkinnolla 2009 ja Biennale Balticum-palkinnolla 1985. Hänelle myönnettiin taiteilijaeläke vuonna 2008. Vuonna 2020 hänelle myönnettiin Pro Finlandia -mitali.

Taiteilijan retrospektiivinen näyttely ”Maalauksia valosta ja tilasta” järjestettiin vuosina 2012–2013 Helsingin Taidehallissa, Kuntsin modernin taiteen museossa Vaasassa, Tuusulan taidemuseossa ja Joensuun taidemuseossa.

## Lähteet
* Kuka kukin on 2007 (Otava joulukuu 2006)
* Kustantamo Parvs Publishing / http://www.parvspublishing.com
* http://www.laurilaine.fi/
* http://www.taidehalli.fi/

### Viitteet
BKN

**BKN** (*the *'Bohbot Kids Network**') on Allen J. Bohbot perustama kansainvälinen animaatioita tuottava ja levittävä yhtiö, joka tunnettiin aikaisemmin nimillä Amazin' Adventures ja Bohbot Productions. Tuolloin yhtiö tunnettiin vuosien 1995–2000 aikana animaatio-osiona FOXin, UPN ja The WB Television Networkin kanavilla. Se teki myös tiiviisti yhteistyötä DIC Entertainmentin kanssa. BKN:llä on toimistoja Lontoossa, Kölnissä, Barcelonassa ja New Yorkissa.

## Televisiosarjat
* Basket Fever (1992)
* Delfy and his Friends (1992)
* Adventures of Sonic the Hedgehog (1993)
* Double Dragon (1993)
* King Arthur and the Knights of Justice (1993)
* Katuhait (1994–1996)
*  (1995)
* Animal Crackers (1997)
* Enigma (1997)
* Extreme Dinosaurs (1997)
* Pocket Dragon Adventures (1998)
* Mona the Vampire (1999)
* Roswell Conspiracies: Aliens, Myths & Legends (1999)
* Eckhart (2000)
* Cocco Bill (2001)
* Cone Control (2001)
* Manu ja Matti (2001)
* U.B.O.S. Loitsukirja (2001)
* Howdi Gaudi (2002)
* Kitou – The Six Eyed Beast (2002)
* Pongwiffy (2002)
* Spaced Out (2002)
* Anna's Tales (2003)
* Cosmic Cowboys (2003)
* Lilly The Witch (2003)
* Albert Asks (2004)
* Kauhulan koulu (2004)
* Lohikäärmeen merkki (2005–2008)
* Speed Racer: The Next Generation (2008)
*  (2008–2009)
* Dork Hunters from Outer Space (2008)
*  (2011)

## Elokuvat
* Ali Baba and the Forty Thieves – The Lost Scimitar of Arabia (2005)
* Kong – King of Atlantis (2005)
* A Christmas Carol – Scrooge's Ghostly Tale (2006)
* Kong – Return to the Jungle (2006)
* Alice in Wonderland – What's the matter with Hatter? (2007)
* Robin Hood – Quest for the King (2007)
* Dork Hunters and The Pirates of Tortuga Island (2008)

## Lähteet
Petuški

**Petuški** () on kaupunki Vladimirin alueella Venäjällä. Se sijaitsee Kljazman  varrella 67 kilometriä Vladimirista länteen. Kaupunki on Petuškin piirin keskus. Sen kautta kulkee Moskovan ja Nižni Novgorodin välinen rautatie (Petuškin asema) sekä kaupunkien välinen M7-valtatie. Asukkaita on 14&nbsp;900 henkeä (vuonna 2008).

Paikkakunta on saanut alkunsa Petuškin kylän lähelle perustetun rautatieaseman asuintaajamasta, joka aluksi tunnettiin nimellä Novyje Petuški. Vuonna 1965 siitä tuli Petuškin kaupunki. Nykyisin siellä on mm. metalli- ja rakennustarviketeollisuutta. Kaupungin nimi tunnetaan Venäjällä Venedikt Jerofejevin ”runoelmasta” *Moskova–Petuški*.

## Lähteet
* 

## Aiheesta muualla
* Petuškin piirin sivusto
Andrei Sinjavski

**Andrei Donatovitš Sinjavski**, salanimi **Abram Terts** (; 8. lokakuuta 1925 Moskova – 25. helmikuuta 1997 Fontenay-aux-Roses) oli neuvostoliittolainen kirjailija ja toisinajattelija. Hänet tuomittiin työleirille gulagiin Juli Danielin kanssa ”neuvostovastaisesta toiminnasta” 14. helmikuuta 1966.

Sinjavski oli julkaissut salanimellä **Abram Terts** satiirisia proosakirjoituksia, joissa arvosteltiin neuvostojärjestelmää. Kirjoitukset oli julkaistu ulkomailla. Kun KGB sai tietää, että Sinjavski oli salanimen takana, hänet pidätettiin ja tuomittiin näytösoikeudenkäynnissä vuonna 1966 seitsemäksi vuodeksi pakkotyöhön. Hänet vapautettiin kuitenkin jo 8. kesäkuuta 1971.

Ryhmä merkittäviä ulkomaalaisia ja neuvostoliittolaisia allekirjoittajia lähetti Leonid Brežneville kirjeen, jossa he vetosivat, että hän ei palaisi stalinismin aikaan. Allekirjoittajien joukossa oli akateemikkoja, muun muassa Andrei Saharov, Igor Tamm ja Maja Plisetskaja. Kirjettä pidetään neuvostoliittolaisen toisinajattelijaliikkeen alkuna.

Kärsittyään rangaistuksen Sinjavski sai vuonna 1973 luvan muuttaa perheineen Ranskaan, ja hänestä tuli Sorbonnen yliopiston dosentti oppiaineenaan venäläinen kirjallisuus. Sinjavski kirjoitti aktiivisesti Radio Free Europeen. Hänen vankeusajan kirjeenvaihtonsa vaimonsa kanssa julkaistiin Lontoossa kirjana (1973, Golos iz khora, "A Voice from the Choir"), ja se julkaistiin myöhemmin useissa länsimaissa. Hänen vuosina 1975 ja 1976 julkaistut teoksensa *Progulki's Pushkinym* ("Walking with Pushkin", 1975) ja *V Teni Gogolja* ("In the Shadow of Gogol", 1976) saivat kuitenkin ristiriitaisen, jopa vihamielisen, vastaanoton Venäjän ulkopuolella asuvilta venäläisiltä lukijoilta.

Sinjavski palasi hetkeksi Moskovaan perestroikan vallitessa vuonna 1988, kun hänen ystävänsä Juli Daniel kuoli. Hän kuoli itse syöpään 71-vuotiaana vuonna 1997.

## Suomennettu tuotanto
* salanimellä Abram Terts: *Oikeudenkäynti alkaa* (*Sud idët*), venäjänkielisestä käsikirjoituksesta suom. Juhani Konkka, Helsinki: WSOY 1960

## Lähteet

## Aiheesta muualla
Urn

**Urn** on suomalainen black metal -yhtye, joka on kotoisin Tampereelta.

## Historia
Sulphur ja Pimeä perustivat Urnin loppukesällä 1994.

## Jäsenet
* Sulphur – kitara, basso ja laulu
* Kalle Salminen – rummut
* Axeleratörr – kitara
* Pestilent Slaughter - kitara

## Diskografia
;Studioalbumit
* 
* 
* 
* 
* 

**EP:t**
* 

;Split-albumit
* 

;Demot
* 
* 

## Lähteet

## Aiheesta muualla
*
Laila

**Laila** on monissa maissa esiintyvä arabialaisperäinen naisen etunimi. Alkuperältään se on muunnelma arabiankielisestä sanasta, joka merkitsee yötä. Samaa alkuperää on myös nimi Leila.  Pohjoismainen Laila on kuitenkin peräisin saamelaisesta Láilá-nimestä, joka puolestaan on pyhää merkitsevän Helga-nimen muunnos.

Suomessa Lailan nimipäivä on 5. maaliskuuta. Maaliskuuhun 2026 mennessä nimi on annettu 8936 naiselle ja muutamalle miehelle.

## Tunnettuja Lailoja
* Laila Ali (s. 1977), yhdysvaltalainen nyrkkeilijä
* Laila Andersson (s. 1966), suomalainen aitajuoksija
* Laila Andersson-Palme (s. 1941), ruotsalainen oopperalaulaja 
* Laila Björkstam (s. 1941), suomalainen näyttelijä ja teatterinjohtaja
* Laila Brenden (s. 1956), norjalainen kirjailija ja kustannustoimittaja
* Laila Dalseth (s. 1940), norjalainen jazzlaulaja
* Laila Dåvøy (s. 1948), norjalainen poliitikko ja ministeri
* Laila Edwards (s. 2004), yhdysvaltalainen jääkiekkoilija
* Laila Finska-Bezerra (s. 1968), suomalainen soutaja
* Laila Freivalds (s. 1942), ruotsalainen poliitikko ja ministeri
* Laila Haidari (s. 1978), afganistanilainen yhteiskunnallinen vaikuttaja
* Laila Halme (1934–2021), suomalainen muusikko
* Laila Heinonen (1928–2013), suomalainen kanslisti ja saarnaaja, toinen heinoslaisuuden perustajista
* Laila Hirvisaari, aik. *Laila Hietamies* (1938–2021), suomalainen kirjailija
* Laila Jokimo (1921–1988), suomalainen näyttelijä ja balettitanssija
* Laila Järvinen (1895–1969), suomentaja ja kuvataiteilija
* Laila Kantola (1902–1997), suomalainen kirjailija
* Laila Karttunen (1895–1981), suomalainen tekstiilitaiteilija
* Laila Kinnunen (1939–2000), suomalainen iskelmälaulaja
* Laila Kohonen (1934–2022), suomalainen lastenkirjailija
* Laila Koskela (s. 1949), suomalainen kansanedustaja
* Laila Niemioja (1914–2001), suomalainen arkkitehti
* Laila Pullinen (1933–2015), suomalainen kuvanveistäjä
* Laila Rihte, alk. *Richter* (1912–1985), suomalainen elokuvanäyttelijä
* Laila Räikkä (s. 1943), suomalainen näyttelijä
* Laila Schou Nilsen (1919–1998), norjalainen urheilija
* Laila Siikanen (1906–1972), suomalainen kirjailija
* Laila Snellman (s. 1956), suomalainen malli ja mallitoimisto Paparazzi Oy:n toimitusjohtaja
* Laila Stien (s. 1946), norjalainen kirjailija ja kääntäjä
* Láilá Susanne Vars (s. 1976), norjansaamelainen oikeustieteilijä, poliitikko ja Saamelaisen korkeakoulun rehtori
* Laila Westersund (1942–2011), ruotsalainen näyttelijä ja laulaja

## Kuvitteellisia Lailoja
* Laila, päähenkilö norjalaisessa mykkäelokuvassa *[[Laila (norjalanen elokuva)|Laila]]*
* Laila Kajander, televisiosarjassa *[[Salatut elämät]]*

## Lähteet

## Aiheesta muualla
Aleksandria (täsmennyssivu)

**Aleksandria** tai **Aleksandreia** (, ) voi viitata seuraaviin:

## Kaupunkeja, jotka Aleksanteri Suuri perusti

* Aleksandria (*Aleksandreia*), antiikin aikainen kaupunki Egyptissä
** Aleksandria, nykyinen kaupunki Egyptissä
* Aleksandreia, kaupunki Arakhosiassa, nykyinen Kandahar Afganistanissa
* Aleksandreia, kaupunki Arianassa, nykyisessä Afganistanissa
* Aleksandreia, kaupunki Hyfasis-joen varrella Intiassa, Itäisin Aleksanterin perustamista kaupungeista
* Aleksandreia, kaupunki Indus- ja Akesines-jokien haaraumassa Intiassa, nykyisessä Pakistanissa
* Aleksandreia, kaupunki nykyisessä Iranissa
* Aleksandreia, kaupunki Intian Kaukasoksella Arianassa, nykyisessä Afganistanissa
* Aleksandreia, kaupunki Margianassa, nykyisessä Turkmenistanissa
* Aleksandreia, aiempi Arbela, kaupunki Mesopotamiassa, nykyinen Erbil Irakissa
* Aleksandreia, kaupunki Oksos-joen varrella Baktriassa, todennäköisesti Ai Khanum nykyisessä Afganistanissa
* Aleksandreia, kaupunki Opianassa, nykyisessä Afganistanissa
* Aleksandreia eli Rhambakia, kaupunki Oritaksessa, nykyisessä Pakistanissa
* Aleksandreia eli Patala/Ksylinepolis, kaupunki Intiassa
* Aleksandreia, myöhemmin Kharaks Spasinu, kaupunki Susianassa
* Aleksandreia Asiana, kaupunki nykyisessä Iranissa?
* Aleksandreia Eskhate, ”Kaukaisin”, kaupunki nykyisessä Tadžikistanissa
* (Aleksandreia) Bukefala, kaupunki Intiassa, nykyisessä Pakistanissa
* (Aleksandreia) Nikaia, kaupunki Hydaspes-joen varrella Intiassa, nykyisessä Pakistanissa
* (Aleksandreia) Profthasia, kaupunki Drangianassa, nykyisessä Afganistanissa

## Muita antiikin aikaisia kaupunkeja

* Aleksandreia Katisson (*Alexandria ad Issum*), kaupunki Syyriassa, nykyinen İskenderun Turkissa
* Aleksandreia Latmoksen juurella, aiemmin/myöhemmin Alinda, kaupunki Kaariassa, nykyisessä Turkissa
* Aleksandreia Troas, alun perin Antigoneia Troas, kaupunki Troaksessa, nykyisessä Turkissa

## Muita kaupunkeja

* Alexándreia, kaupunki Keski-Makedoniassa, Kreikassa
* Alexandria, kaupunki Teleormanin piirikunnassa Romaniassa
* Alexandria, kaupunki Minnesotassa, Yhdysvalloissa
* Alexandria, kaupunki Virginiassa, Yhdysvalloissa

## Muita merkityksiä

* Alexandria Pankkiiriliike
* USS ''Alexandria'' (SSN-757), Yhdysvaltain laivaston ydinsukellusvene

;Britannian kuninkaallinen laivasto
* HMS ''Alexandria'', 38-tykkinen viidennen luokan alus
* HMS ''Alexandria'', Thames-luokan 32-tykkinen viidennen luokan alus (fregatti)
* HMS ''Alexandre'', proomu

## Katso myös

* Aleksandrian kirjasto
Kerskuri

**Kerskuri** (*The Fireball*) on Tay Garnettin ohjaama ja käsikirjoittama yhdysvaltalainen draamaelokuva vuodelta 1950. Elokuvan pääosia näyttelivät Mickey Rooney ja Pat O’Brien. *Kerskurissa* esiintyy sivuosassa myös myöhemmin tunnetuksi tullut Marilyn Monroe.

*Kerskuri* on mustavalkoinen ja pituudeltaan 84 minuuttia. Se sai ensi-iltansa Yhdysvalloissa 7. lokakuuta 1950, ja Suomen teattereihin elokuva ilmestyi samana vuonna 22. joulukuuta. *Kerskurin* tuotti 20th Century Fox.

## Juoni
Johnny Casar (Mickey Rooney) pakenee isä O’Haran (Pat O’Brien) orpokodista, jossa häntä kiusataan lyhyydestään ja huonoista urheilutaidoistaan. Pian hän kiinnostuu rullaluistelusta ja tapaa Bruno Crystalin (Ralph Dumke), joka antaa hänen tiskata astioita kahvilassaan.

Kulkeva rullaluistelutiimi kiinnostuu Johnnysta, kun hän näyttää kykynsä. Hän ottaa yhteen Mack Millerin (Glen Corbett) kanssa ja ihastuu Mary Reevesiin (Beverly Tyler). Johnny sekaantuu muihinkin naisiin, mukaan lukien Pollyyn (Marilyn Monroe), joka Marysta poiketen rakastaa häntä vain, koska hän on mestari. Sitten hän sairastuu polioon. Pyörätuoliin joutunut Johnny yrittää saada elämän takaisin raiteilleen.

## Näyttelijät

## Aiheesta muualla
*
*
*''Kerskuri'' TCM Movie Databasessa
Eemu, Ukri, Amelie

__NOTOC__
**Eemu, Ukri, Amelie: 2000 kaunista ja harvinaista etunimeä** on Juri Nummelinin ja Elina Teerijoen nimikirja, jonka on kustantanut Nemo. Kirjan ensimmäinen laitos ilmestyi nimellä *Osma, Ranja, Vilmiina: 800 harvinaista etunimeä* vuonna 2003. Toinen uusittu laitos ilmestyi *Eemu, Ukri, Amelie* -nimellä 2005 ja kolmas vuonna 2008.

Tekijät ovat poimineet kirjaansa ”käyttökelpoisia ja mukavia nimiharvinaisuuksia – jotkin nimet onnistuvat olemaan molempia”. Esipuheessa he toteavat, että joidenkin nimien kohdalla tekijät ovat epäilleet niiden soveltuvuutta nykyajan Suomeen, mutta että nimi on aina makuasia. Viime kädessä oikeusministeriön nimilautakunta hyväksyy tai hylkää ehdotetun nimen. 
Kirjassa mainitaan nimiä, joita nykyään ei varmastikaan ehdotettaisi. Suurin osa näistä on annettu ennen Suomen vuonna 1945 annettua ja vuonna 2019 kumottua nimilakia, joka kielsi antamasta lapselle nimeksi nimeä, joka voisi haitata nimensaajan elämää.

Nimien yhteydessä kerrotaan jonkin verran niiden taustasta ja mahdollisista kuuluisista kaimoista. Jokaisesta nimestä mainitaan sen käyttäjien lukumäärä sukupuolittain.

## Katso myös
* *[[Aarnu, Evena, Vinjami|Aarnu, Evena, Vinjami: 1700 ehdotusta etunimeksi]]*

## Lähteet
* 
* 

### Viitteet

## Aiheesta muualla
* Teos kustantamon sivuilla.
* Pörrö vai Pipariina?  Vantaan Lauri 21.4.2005.
* Jimi Salama Pois työpöydältä 21.9.2008.
* Rea Lehtonen: Maura, Rodion, Timjami. Catharina's journal 25.7.2009.
Soul Destroyers

__NOTOC__
**Soul Destroyers** on suomalaisen black metal -yhtye Urnin albumi, joka julkaistiin vuonna 2008 levymerkillä Dynamic Arts Records.

## Kappaleet
#
#
#
#
#
#
#
#
#
#

## Kokoonpano
* Sulphur – laulu, kitarat, basso
* Blackvenom – kitarat
* Hellwind Inferion – rummut

## Arvostelut
* Imperiumi.net: 
* Meteli.net: 

## Lähteet

## Aiheesta muualla
* 
*
Jussi-palkinnot 2007

**Jussi-palkinnot 2007** jaettiin 4. helmikuuta 2007 entisessä *Studio 51* -yökerhossa järjestetyssä jakotilaisuudessa vuoden 2006 elokuville. Gaalan juonsivat Baba Lybeck ja Mikko Silvennoinen.

## Useamman palkinnon saaneet elokuvat
;Viisi
**[[Valkoinen kaupunki]]*

;Kolme
**[[Laitakaupungin valot]]*

;Kaksi
**[[Jadesoturi]]*

## Useamman ehdokkuuden saaneet elokuvat

;Kahdeksan
**[[Valkoinen kaupunki]]*
;Kuusi
**[[Laitakaupungin valot]]*
;Neljä
**[[Kenen joukoissa seisot (elokuva)|Kenen joukoissa seisot]]*
**[[Rock'n Roll Never Dies]]*
**[[Saippuaprinssi]]*

;Kolme
**[[Kalteva torni]]*
**[[Unna ja Nuuk]]*
;Kaksi
**[[Jadesoturi]]*
**[[Matti (elokuva)|Matti]]*
**[[Onni von Sopanen]]*

## Voittajat ja ehdokkaat

### Yleisö-Jussi
Yleisö-Jussin voitti *[[Duudsonit-elokuva]]*.
Sydney Earle Chaplin

**Sydney Earle Chaplin** (31. maaliskuuta 1926 Beverly Hills, Kalifornia, Yhdysvallat &ndash; 3. maaliskuuta 2009 Rancho Mirage, Kalifornia, Yhdysvallat) oli yhdysvaltalainen elokuva- ja teatterinäyttelijä. Hän oli Charles Chaplinin toinen lapsi tämän toisesta avioliitosta teini-ikäisen Lita Greyn kanssa. Hänellä oli myös vanhempi veli Charles nuorempi (1925&ndash;1968) sekä kahdeksan nuorempaa sisarpuolta isänsä neljännestä avioliitosta Oona O'Neillin kanssa. Vanhemmat erosivat vuonna 1927, jolloin Greylle myönnettiin lasten huoltajuus. Chaplin nimettiin setänsä Sydney Chaplinin mukaan, mutta eron jälkeen äiti kutsui häntä aina Tommyksi. Äidin nuoruuden ja kiertävän laulajan uran takia äidinäiti Lillian Spicer McMurray huolehti lapsista näiden ollessa pieniä. Isäänsä he alkoivat tavata viikonloppuisin 1930-luvulla. 

Chaplin taisteli toisessa maailmansodassa George S. Pattonin Yhdysvaltain maavoimien 3. armeijassa, ja palattuaan Kaliforniaan perusti vuonna 1946 ystäviensä kanssa pienen The Circle -teatterin, jonka näytelmissä hän alkoi myös näytellä. Teatteri on edelleen toiminnassa El Centro -nimellä. 

Chaplin näytteli ensimmäisen kerran elokuvissa isänsä elokuvassa *[[Parrasvalot]]* (1952), jossa sai yhden tärkeimmistä sivurooleista. Hän näytteli myöhemmin sivuosassa myös isänsä viimeisessä elokuvassa *[[Hongkongin kreivitär]]* (1967), mutta muuten sai lähinnä vaatimattomia rooleja B-luokan elokuvissa. Sen sijaan hän oli tunnettu näyttelijä Broadwaylla esiintyen muun muassa musikaaleissa *Bells Are Ringing*, josta hän voitti parhaan musikaalissa esiintyneen miessivuosanäyttelijän Tony-palkinnon vuonna 1957, ja *Funny Girl*, josta oli ehdolla saman palkinnon voittajaksi vuonna 1964. 

Chaplin vetäytyi näyttelemisestä 1970-luvulla. Hänellä oli 1980-luvulla *Chaplin's*-ravintola Palm Springsissä. 

Chaplin oli elämänsä aikana kahdesti naimisissa, 1960-luvulla ranskalaisen balettitanssija Noëlle Adamin kanssa ja vuodesta 1998 kuolemaansa asti pitkäaikaisen naisystävänsä Margaret Beeben kanssa. Hänellä oli ensimmäisestä avioliitosta poika Stephan Chaplin.

Chaplin kuoli 82-vuotiaana aivoverenkiertohäiriöön kotonaan Rancho Miragessa.
## Broadway-musikaalit
* *Bells Are Ringing* (1956&ndash;1959)
* *Goodbye, Charlie* (1959&ndash;1960)
* *Subways Are for Sleeping* (1961&ndash;1962)
* *In the Counting House* (1962)
* *Funny Girl* (1964&ndash;1967)

## Valikoitu filmografia
* *[[Parrasvalot]]* (*Limelight*; 1952)
* *Kuningaskuntani naisesta* (*Abdulla the Great*; 1955)
* *Faaraoitten maa* (*Land of the Pharaohs*; 1955)
* *Sinetöity tunnustus* (*Confession*; 1955)
* *Punaisen taivaan alla* (*Pillars of the Sky*; 1956)
* *4 tyttöä tulee kaupunkiin* (*Four Girls in Town*; 1957)
* *Taistelu aavekaupungissa* (*Quantez*; 1957)
* *[[Hongkongin kreivitär]]* (*A Countess from Hong Kong*; 1967)
* *A doppia faccia* (1969)

## Lähteet
* 
* 
*
*
*
*

### Viitteet

## Aiheesta muualla
*
Kalle Tuulos

**Kalle Kustaa Tuulos** (15. toukokuuta 1930 Tampere – 4. maaliskuuta 2001 Tampere) oli suomalainen taitoluistelija.

Tuulos sijoittui miesten yksinluistelussa Oslon 1952 olympialaisissa 13:nneksi ja Cortina d'Ampezzon 1956 olympialaisissa 15:nneksi. Tuulos sijoittui Oslon EM-kisoissa 1950 kuudenneksi. Hän voitti Pohjoismaiden-mestaruuden vuosina 1953, 1956 ja 1957 sekä PM-hopeaa vuosina 1950 ja 1951. Suomen-mestaruuden hän voitti vuosina 1949–1956 sekä SM-hopeaa vuosina 1947 ja 1948. Lisäksi hän saavutti Inkeri Soinisen parina SM-hopeaa pariluistelussa vuonna 1951.

Kalle Tuuloksen setä Vilho Tuulos oli kolmiloikan olympiavoittaja.

## Lähteet

* 

### Viitteet
Humberto Toledo

**Humberto Toledo** (s. 10. elokuuta 1979) on ecuadorilainen välisarjan nyrkkeilijä. Eräässä käymässään ottelussa Toledo turhautui ja puraisi vastustaja Breidis Prescottia olkapäästä. Vuonna 2013 käydyssä ottelussa Toledo diskattiin hänen työnnettyä tuomari pois.

## Lähteet

## Aiheesta muualla
*boxrec.com
Dermatologia

**Dermatologia** eli **ihotautioppi** on lääketieteen osa-alue, joka tutkii ja hoitaa ihon sairauksia.  Sen piirissä käytetään sekä lääkinnällisiä että kirurgisia hoitoja. Dermatologiassa käsitellään sairauksia ja syöpiä, jotka esiintyvät iholla, päänahassa, hiuksissa ja kynsissä.

Dermatologia kehittyi 1700-luvun aikana sisätautien osa-alueena. Se pystyi kehittymään helposti itsenäiseksi tutkimusalueeksi, sillä ihon tutkiminen on helppoa. Alkujaan dermatologinen tutkimus oli yhteydessä seksitauteihin, sillä ihottumien yleisenä diagnoosina oli kuppa. Dermatologian tieteellisen perustan asetti 1800-luvun puolivälissä itävaltalainen Ferdinand von Hebra, joka painotti iholeesioden mikroskopista tutkimista ihotautien selvittämisessä. Tämän jälkeen dermatologinen tutkimus keskittyi erityisesti ihotautien määrittelemiseen ja luokitteluun. Stephen Rothmanin 1930-luvulla aloittama biokemiallinen ja fysiologinen suuntaus johti vuosisadan puolivälin jälkeen uudenlaisien ja tehokkaampien hoitokeinojen kehittämiseen.

## Lähteet

## Aiheesta muualla

* DermNet: All about the skin
Ari Myllyselkä

**Ari Erkki Uolevi Myllyselkä **(s. 24. kesäkuuta 1965 Köping, Ruotsi) on suomalainen näyttelijä ja laulaja. Hän on esiintynyt pääsääntöisesti teatterinäytelmissä, musikaaleissa ja televisiosarjoissa. Myllyselkä on myös toiminut ääninäyttelijänä sekä opettajana/kouluttajana eri näyttelijäntyökursseilla. 
## TV- ja elokuvatöitä
**Rikas mies*, MTV3
**[[Taivaan tulet (televisiosarja)|Taivaan tulet]]*, Yle TV2
**[[Lehmän vuosi]]*, TV2
**Levottomat*, MTV3
**[[Kummeli Kultakuume]]*
**Hiljaista on*, TV2
**Ampiaispaini* (lyhytelokuva)
**Aamua viisaampi* (lyhytelokuva)
**Minä en ole kone* (lyhytelokuva)
**[[Tehdas (televisiosarja)|Tehdas]], TV2
**Salatut elämät*, MTV3
**Pintaa syvemmältä*, TV2
**Korpelan kujanjuoksu*, [[Yle TV1]] 

== Joitain näytelmiä ja musikaaleja ==

==== Näytelmiä ([[Tampereen Komediateatteri]]) ====

* *Se parhaiten nauraa...!* 
* *Vaahteramäen Eemeli*  
* *Jäniksen vuosi* 
* *Ladies' Night* 
* *Korpelan Kujanjuoksu* 
* *Levätkää rauhassa, komisario Palmu* 

==== Musikaaleja ====

* *She Loves Me -* Jyväskylän Kaupunginteatteri 

* *Forever Plaid -*  Tampereen Komediateatteri 

* *Camelot -*  Jyväskylän Kaupunginteatteri 

* *Sound of Music -* Jyväskylän Kaupunginteatteri 

* *Valkoinen Hevonen -* Tampereen Komediateatteri 

* *Victoria ja hänen husaarinsa -* Jyväskylän Kaupunginteatteri 

* *Myrskyluodon Maija -* Varkauden Konserttisali 

* *Piparkakku-Ukko -'' Varkauden Teatteri 

## Lähteet

## Aiheesta muualla
* 
* 
* Ari Myllyselkä - Tampereen Freelance-näyttelijät ry
Jäppilän vaakuna

**Jäppilän vaakuna** on saanut aiheensa Jäppilän kunnan nimen alkukirjaimesta, jota vaakunan patakoukku muodoltaan muistuttaa. Samalla se muistuttaa entisaikojen elinoloista.

Vaakunan on suunnitellut Erkki Karttunen, ja se vahvistettiin käyttöön 7. kesäkuuta 1958. Vaakunan selitys on ”mustassa kentässä pystyssä kultahaahlat”. Vaakuna muuttui epäviralliseksi kotiseutuvaakunaksi 2004 kun kunta liittyi osaksi Pieksänmaan kuntaa.

## Lähteet
*
NForce7

**nForce7** on Nvidian vuonna 2008 julkaisema emolevypiirisarja.

## Ominaisuuksia

* Kolmen näytönohjaimen SLI-tila. 
* Tuki gigabitin verkko-ohjaimille.
* 6 SATA-liitäntää.
* 12 USB-liitäntää.
* HD Audio.
* Hybrid SLI.

## Seuraava sukupolvi
Vuoden 2009 maaliskuussa Nvidia julkaisi uuden NForce 9 -piirisarjan.  Käytännössä kyse on samasta tuotteesta kuin nForce 7 -piirisarjassa.

## Lähteet
The studs

**the studs** on vuonna 2007 perustettu japanilainen yhtye. Yhtye koostui laulaja Daisukesta (ent. Kagerou), kitaristi Aiesta (ent. Deadman), basisti Yukinosta (ent. Gullet) ja rumpali Hibikistä (ent. Blast). Jo pian yhtyeen perustamisen jälkeen se ilmoitti esiintyvänsä Pariisissa. Pariisin keikan jälkeen he jatkoivat keikkailua Japanissa. Ensimmäisen täyspitkän albuminsa the studs julkaisi 5. maaliskuuta 2008 Japanissa ja se kantoi nimeä *And Hate*. 15. kesäkuuta 2010 solisti Daisuke menehtyi, hänen tiedettiin kärsineen sydänongelmista aivan syntymästä asti, mutta kuolinsyytä ei ole ilmoitettu julkisuuteen.

## Diskografia
* 
* 

## Aiheesta muualla
*
István Örkény

**István Örkény** (5. huhtikuuta 1912 Budapest, Unkari – 24. kesäkuuta 1979 Budapest, Unkari) oli unkarilainen kirjailija, koulutukseltaan kemian insinööri. Hänen näytelmiensä ja romaaniensa tyypillisiä piirteitä ovat satiiriset näkemykset ja groteskit tilanteet.

## Elämä
Örkény syntyi kemistin perheeseen. Lukion jälkeen hän opiskeli aluksi kemiaa ja myöhemmin farmasiaa. Farmasiantutkinto valmistui vuonna 1934, minkä jälkeen Örkény matkusti Länsi-Eurooppaan. Matkalta palattuaan hän suoritti tutkinnon myös kemiassa. Hänen esikoisteoksensa *Tengertánc* julkaistiin vuonna 1941. Toinen maailmansota oli tuolloin käynnissä, ja seuraavana vuonna Örkény määrättiinkin itärintamalle. Juutalaisena hänet sijoitettiin pakkotyöyksikköön. Sodan aikana Örkény vangittiin ja hän joutui työleirille lähelle Moskovaa. Leirillä hän kirjoitti näytelmän *Voronyezs*, joka ymmärrettävästi julkaistiin vasta sodan päätyttyä. Vasta 1946 Örkény palasi kotiin Budapestiin. Unkarin kansannousun kukistumisen jälkeen Örkény oli poliittisista syistä julkaisukiellossa 1956–1960. Myöhempinä vuosina hänen suosionsa kirjailijana kasvoi absurdien ja groteskien novellien siivittämänä. Tällaisia kirjoituksia olivat esimerkiksi niin sanotut minuuttinovellit. Örkény kuoli 1979. Hänen mukaansa nimettiin vuonna 2004 Budapestissa teatteri, jonka aiempi nimi oli Madách Színház.

Örkény käsittelee teoksissaan sotakokemuksiaan ja kuvaa esimerkiksi näytelmässä *Tótin perhe* ihmisten reaktioita äärimmäisissä tilanteissa. *Minuuttinovellit* sisältävät groteskeja kertomuksia.

## Teokset
Lähteet: Fennica, , lisäksi suomennoksia on julkaistu antologiassa *Maailma uutena* (1973) ja kirjallisuuslehti Parnassossa (7/1971).

### Suomennetut teokset
* *Ruusunäyttely: kolme pienoisromaania*. Suomentanut Outi Karanko. Tammi, 1981. .
** Kissaleikki (Macskajáték, 1963.)
** Tótin perhe (Tóték, 1967.)
** Ruusunäyttely. (Rózsakiállítás, 1977.)
*  (Novelliluettelo)
*  (Laajennettu versio teoksesta *Minuuttinovelleja*. Novelliluettelo)

;Muita novelleja
* Minuutin novelleja, teoksessa *[[Maailma uutena]]*, suomentanut ja toimittanut Hannu Launonen, Helsinki: WSOY 1973 
* Rukous, suomentanut Juhani Huotari. Julkaisussa *Parnasso* lokakuu 2006
* Vieraita kieliä opiskelemaan! teoksessa: *Miljoona kilometriä Budapestiin: valikoima unkarilaisia novelleja 1909–1986*, suom. ja toim. Hannu Launonen, WSOY 1987 
* Kuinka vanhaksi puu elää? teoksessa: *Miljoona kilometriä Budapestiin*

;Näytelmiä
* Kissaleikki (Macskajatek), näytelmä, suom. Hannu Launonen
* Tótin perhe, näytelmä, suom. Outi Karanko, (1968)
* Tótin perhe (Totek), näytelmä, suomentanut Juhani Huotari. (esitetty Suomen Kansallisteatterissa 2012.)
* Verisukulaiset (Verrokonok), julkaisematon, es. Tampereen Teatteri 1975
* Verisukulaiset (Verrokonok) suom. Maria Vilkuna, 1974

### Suomentamattomia teoksia
* (1941) *Tengertánc* (novellikokoelma)

## Lähteet

## Aiheesta muualla

* István Örkény, The Institute for the History of the 1956 Hungarian Revolution, 2000 
* István Örkény, Suhrkamp
Möhösienet

**Möhösienet** (*Phytomyxea* tai *Plasmodiophoromycota*) on pieni, noin 40 yksisoluista lajia käsittävä Rhizaria-kunnan luokka, johon kuuluu kasvien ja eräiden levien solunsisäisiä loisia. Möhösienten asema tieteellisessä luokittelussa on ollut epäselvä. Nykyinen luokittelu Rhizaria-kuntaan perustuu molekulaarisiin ja geneettisiin ominaisuuksiin, eikä luokittelu kunnan sisälläkään ole vielä selkeä. Möhösienet on lähteestä riippuen luokiteltu joko *[[Cercozoa]]*-pääjaksoon, tai joissakin sukupuissa samaan kantahaaraan huokoseläinten (*Foraminifera*) kanssa.

Möhösienet aiheuttavat kasvitauteja, kuten kaalin möhöjuurta (*Plasmodiophora brassicae*) ja perunan kuorirokkoa (*Spongospora subterranea*).

Möhösienillä kasvullinen vaihe on infektoituneen isäntäsolun sisälle muodostuva monitumainen limakko eli plasmodi. Möhöjuurella tämä haploidinen limakko muodostuu juurikarvan soluun, kun lepoitiöstä itänyt parveiluitiö on infektoinut sen. Limakosta muodostuu uintisiimallisia parveiluitiöitä eli sekundaarisia tsoosporeja, jotka infektoivat uusia juurikarvasoluja. Juurikarvasoluista infektio leviää juuren kuoreen, jonka soluissa muodostuu uusia niin sanottuja sekundaarisia limakkoja, ja ilmeisesti tässä vaiheessa limakoissa tapahtuu karyogamia eli haploidien tumien yhtyminen diploideiksi. Tässä vaiheessa isäntäkasvin juuri turpoaa muodottomaksi, mistä tämä kasvitauti on saanut nimensä. Sekundaarisissa limakoissa tapahtuu meioosi, jonka tuloksena vapautuu haploideja lepoitiöitä. Isäntäkasvin lahotessa nämä vapautuvat maaperään. Lepoitiöt voivat säilyä maaperässä useita vuosia.

## Lähteet
*Rikkinen, Jouko: Leviä, sieniä ja leväsieniä. Yliopistopaino, 1999. ISBN: 9789515703637
Kuu (täsmennyssivu)

**Kuu** voi tarkoittaa ainakin seuraavia:

* Kuu, Maan kiertolainen
* kuu, yleisnimitys taivaankappaleen kiertolaisesta
* Kuu, suomalaisen mytologian hahmo
* kuukausi
* *Kuu* tai *[[Bertoluccin kuu]]*, Bernardo Bertoluccin draamaelokuva vuodelta 1979
* *[[Kuu (vuoden 2009 elokuva)|Kuu]]*, Duncan Jonesin tieteiselokuva vuodelta 2009
* 
* Kuu, kissa televisiosarjassa Uula ja Kuu
* Kuu, Tarot-pakan kortti
* kuu, Q-kirjaimen suomenkielinen nimi.
Rami Saarijärvi

**Rami Saarijärvi** on suomalainen ohjaaja. Saarijärvi on juontanut lastenohjelma *[[Pikku Kakkonen|Pikku Kakkosta]]*. Saarijärvi on myös kirjoittanut ja ohjannut näytelmiä harrastajateattereihin.

## Lähteet
Pariisi–Nizza-ajo 2009

**Pariisi–Nizza-ajo 2009** oli järjestyksessään 67. maantiepyöräilyn Pariisi–Nizza-ajo. Etappikilpailu alkoi henkilökohtaisella aika-ajolla Amilly'ssa 8. maaliskuuta ja päättyi Nizzaan 15. maaliskuuta 2009.

Luis León Sánchez voitti kilpailun tehtyään ratkaisevan irtioton seitsemännellä etapilla. Hän kukisti Fränk Schleckin kokonaiskilpailussa minuutilla, Sylvain Chavanel sijoittui kolmanneksi. Vuoden 2007 voittaja Alberto Contador jäi kokonaiskilpailussa neljänneksi hävittyään Sánchezille seitsemännellä osuudella lähes kolme minuuttia.

## Etapit
### 1. etappi – 8. maaliskuuta 2009, [[Amilly (Loiret)|Amilly]] 9,3 km (henkilökohtainen aika-ajo)

### 2. etappi – 9. maaliskuuta 2009, [[Saint-Brisson-sur-Loire]] > [[La Chapelle-Saint-Ursin]] 195.5 km

### 3. etappi – 10. maaliskuuta 2009, [[Orval]] > [[Vichy]] 178 km

### 4. etappi – 11. maaliskuuta 2009, [[Vichy]] > [[Saint-Étienne]] 173.5 km

### 5. etappi – 12. maaliskuuta 2009, [[Annonay]] > [[Vallon-Pont-d'Arc]] 204 km

### 6. etappi – 13. maaliskuuta 2009, [[Saint-Paul-Trois-Châteaux]] > [[La Montagne de Lure]] 182.5 km

### 7. etappi – 14. maaliskuuta 2009, [[Manosque]] > [[Fayence]] 191 km

### 8. etappi – 15. maaliskuuta 2009, [[Nizza]] > [[Nizza]] 119 km

## Lopputulokset
### Kokonaiskilpailu

### Pistekilpailu

### Mäkikilpailu

### Nuorten kilpailu

### Joukkuekilpailu

## Kilpailujen kehittyminen

* Koska Alberto Contador johti sekä kokonais- että pistekilpailua, Bradley Wiggins kantoi vihreää paitaa toisella etapilla
* Koska Sylvain Chavanel johti sekä kokonais- että pistekilpailua, Heinrich Haussler kantoi vihreää paitaa neljännellä etapilla

## Osallistuvat joukkueet
Seuraavat 20 UCI ProTour- ja UCI Continental Circuits -joukkuetta on kutsuttu vuoden 2009 Pariisi−Nizza-ajoon:

## Lähteet
*Virallinen sivusto
Erik Rasmussen (jääkiekkoilija)

**Erik Rasmussen** (s. 28. maaliskuuta 1977 Minneapolis) on yhdysvaltalainen entinen jääkiekkoilija. Rasmussen on Buffalo Sabresin vuoden 1996 ensimmäisen kierroksen varaus ja hän pelasi NHL:ssä vuosina 1997–2007 monessa eri joukkueessa.

## Ura
Rasmussen pelasi kaksi kautta Minnesotan yliopiston joukkueessa ja edusti Yhdysvaltoja nuorten MM-kilpailuissa vuosina 1996 ja 1997. Hän teki NHL-debyyttinsä Buffalo Sabresissa kaudella 1997–1998. Rasmussen pelasi ensimmäisten kahden NHL-kautensa aikana myös farmiliiga AHL:ssä. Hän pelasi Sabresissa yhteensä viisi kautta ja edusti Yhdysvaltoja MM-kilpailuissa viimeisen kautensa lopuksi vuonna 2002.

Rasmussen siirtyi kaudeksi 2002–2003 Los Angeles Kingsiin, josta vaihtoi seuraavaksi kaudeksi New Jersey Devilsiin.  hän oli pelaamatta, mutta pelasi Devilsissä sen jälkeen vielä kaksi kautta ja yhden kauden AHL:ssä ennen siirtoa SM-liigaan  ja Ässiin kaudeksi 2008–2009. Ässissä pelaamansa kauden jälkeen Rasmussen lopetti uransa.

## Tilastot

## Lähteet
Jäähonka

**Jäähonka** on espoolainen vuonna 1957 toimintansa aloittanut jääkiekkoseura. Seura luopui edustustoiminnasta 1984, kun se yhdessä EPS:n ja EJK:n kanssa yhdistyi Kiekko-Espooksi. Nykyään seura tunnetaan lähinnä kasvatustyöstään. 

Jäähongan miesten edustusjoukkue on korkeimmillaan pelannut jääkiekon I-divisioonassa pudoten kuitenkin kaudella 1981–1982 II-divisioonaan.

Kaudelle 2018–2019 perustettu miesten edustusjoukkue pelasi ensimmäisen kautensa III-divisioonassa ja nousi kaudeksi 2020–2021 II-divisioonaan.

## Historia

Jäähongan perinteet johtavat vuoteen 1957, jolloin Tapiolan kasvavan kaupunginosan aktiiviset asukkaat perustivat Tapion Honka -nimisen urheiluseuran. Tämä jakautui myöhemmin erillisiin lajiseuroihin joista Jäähonka edustaa jääkiekkoa.

18. helmikuuta 2010 Jäähonka ry liittyi perustetun Blues Juniorit – Blues Juniors ry:n jäseneksi. Blues Hockey Oy perusti Blues Juniors ry:n kaikkien Bluesin kasvattajaseurojen yhteiseksi kattojärjestöksi ja Jäähongan lisäksi Blues Juniors ry:n muut jäsenet ovat Espoon Jääklubi, Espoon Palloseura ja Espoon Kiekkoseura.

Bluesin nimen käytön osalta Blues Juniors ry edellyttää jäseniltään, että virallisessa nimessä tulee käyttää maantieteellisiä tunnuksia E (eteläinen), L (läntinen) ja P (pohjoinen), joiden avulla joukkueiden kotipaikat voidaan erottaa toisistaan. Esimerkiksi Matinkylässä (EJK ja Jäähonka) käytetään Blues E –nimeä. Jäähongan ikäkausijoukkueet, jotka ovat yhdistyneet EJK:n joukkueiden kanssa, käyttävät esimerkiksi nimeä Blues E 99.

## Kasvatteja

*Sean Bergenheim
*Sami Blomqvist
*Christopher Gibson
*Matti Järvinen
*Kim Hirschovits
*Jarkko Laiho
*Jere Lehtinen
*Mikko Lehtonen
*Tomi Sallinen
*Valtteri Virkkunen
*Tero Lehterä

## Lähteet
George Darwin

**George Howard Darwin** (9. heinäkuuta 1845 – 7. joulukuuta 1912) oli englantilainen tähtitieteilijä ja matemaatikko. 

George Darwin oli Charles ja Emma Darwinin toinen poika ja viides lapsi. Hän opiskeli Cambridgen Trinity Collegessa. Vuonna 1883 hänestä tuli tähtitieteen ja kokeellisen filosofian professori Cambridgen yliopistoon. Hän tutki Auringon, Kuun ja Maan vuorovesivoimia ja kehitti teorian, jonka mukaan Kuu on irtautunut Maasta ja jättänyt jälkeensä reiän, josta on myöhemmin tullut Tyynimeri. Hän sai vuonna 1892 Royal Astronomical Societyn kultamitalin, ja hän toimi myöhemmin kyseisen järjestön puheenjohtajana.

## Aiheesta muualla
*George Darwinin teoksia Internet Archivessa
Piper J-3

**Piper J-3 Cub** on yhdysvaltalaisen Piperin valmistama yleisilmailulentokone.
J-3:sta kehitettiin myöhemmin PA18 Super Cub -versio. Konetta valmistettiin vuosina 1938–1947 yhteensä 19&nbsp;828 kappaletta.

Piper J-3 Cub on myös suosittu lennokkina.

## Lähteet
*  

### Viitteet

## Aiheesta muualla
Halo Wars

**Halo Wars** on Ensemble Studiosin kehittämä ja Microsoftin julkaisema reaaliaikainen strategiapeli.
Peli on julkaistu Xbox 360:lle vuonna  ja Windowsille 20. huhtikuuta 2017 nimellä *Halo Wars: Definitive Edition*.

Peli sijoittuu alun perin Bungie Studiosin luomaan *[[Halo (videopelisarja)|Halo]]*-pelisarjan maailmaan, ajallisesti noin 20 vuotta ennen sarjan ensimmäisen osan *in* tapahtumia. 

## Vastaanotto
Peli on saanut GameSpotin arvostelussa arvosanaksi 6.5/10.

## Lähteet

## Aiheesta muualla
* 
* 
* Pelin virallinen sivusto 
* ''Halo Wars'' Xbox.com-sivustolla
Painin Euroopan-mestaruuskilpailut 1974

**Vuoden 1974 [[painin Euroopan-mestaruuskilpailut]]** järjestettiin kesäkuussa Madridissa, Espanjassa. Kisoissa kilpailtiin sekä kreikkalais-roomalaisessa painissa että vapaapainissa.

## Kreikkalais-roomalainen paini
### Mitalistit

### Mitalitaulukko

## Vapaapaini
### Mitalistit

### Mitalitaulukko

## Lähteet
*FILA:n tietokanta
Tero Määttä

**Tero Tuomas Määttä** (s. 2. tammikuuta 1982 Vantaa) on suomalainen jääkiekkovalmentaja ja entinen jääkiekkoilija, joka toimii Jokerien valmennusryhmässä.

Määttä pelasi yhdeksän kautta jääkiekon SM-liigassa Espoon Bluesissa ja Porin Ässissä. Lisäksi hän pelasi Ruotsin Elitserienissä kaksi kautta Morassa. Määttä varattiin NHL:n San Jose Sharksiin vuonna 2000.

Pelaajauransa jälkeen Määttä on toiminut päävalmentajana Porvoo Huntersissa (2014–2018) ja Jokereiden A-junioreissa (2018–2023). Hänet valitiin Jokereiden edustusjoukkueen päävalmentajaksi kaudeksi 2023–2024 Mestikseen. Syyskuussa 2024 Jokerit tiedotti Määtän jatkavan joukkueen valmennusryhmässä joukkueen nimettyä Risto Dufvan joukkueen uudeksi päävalmentajaksi.

## Tilastot

## Lähteet
*
*
*SM-liigan pistepörssi 2009–10

### Viitteet
SS City of Winnipeg

**SS City of Winnipeg** oli Winnipegjärvellä Kanadassa vuosina 1875–1881 liikennöinyt höyrylaiva. Peräsiipirattaalla varustetun aluksen oli tilannut Merchants International Steamboat Line, ja se laskettiin vesille vuonna 1875 nimellä *Minnesota*. Myöhemmin alus siirtyi Red River Transportation Companyn omistukseen.

Alus siirtyi vuonna 1881 Winnipeg & Western Transportation Companyn omistukseen ja sai nimekseen *City of Winnipeg*. Alus ehti olla uudella omistajallaan vain lyhyen aikaa. Purjehduskauden lähestyessä loppuaan aluksen koneisto riisuttiin, ja se lähetettiin hinauksessa Winnipegjärvelle. Alus kuitenkin haaksirikkoutui syysmyrskyssä lähellä Long Pointin niemeä ja hylättiin. Aluksesta pelastettiin jonkin verran sisustusta, mutta itse runko jäi hylyksi.

## Lähteet

## Aiheesta muualla
FC United

**FC United** on vuonna 1993 perustettu pietarsaarelainen naisten jalkapalloseura, joka pelaa Suomen kolmanneksi korkeimmalla sarjatasolla Naisten Kakkosessa. FC United syntyi, kun Jaron naisten joukkue muodosti oman erikoisseuran noustuaan SM-sarjaan kauden 1993 päätteeksi.

## Saavutukset
*Suomen mestaruus: 2002, 2004
*Suomen Cup: 2001, 2004, 2005

## Eurocupit

## Lähteet

## Aiheesta muualla
* Seuran kotisivut
Takauma

**Takauma** on psykologinen ilmiö, jossa henkilö kokee aiemman tapahtuman tai sen osia uudelleen ja yleensä hyvin voimakkaasti. Kokemukset voivat olla iloisia, surullisia, jännittäviä tai sisältää mitä tahansa tunteita. Termiä käytetään erityisesti silloin, kun muistikuva koetaan tahattomasti tai kun se on niin voimakas, että henkilö ikään kuin elää kokemuksen uudelleen kykenemättä täysin tunnistamaan sitä muistikuvaksi ja pystymättä erottamaan sitä "tässä hetkessä" oikeasti tapahtuvasta.

## Teoreettinen tausta
Tahattomasti toistuvien muistikuvien vaikeasti tavoitettavasta luonteesta johtuen niiden kokemisesta tiedetään hyvin vähän. Teoreetikot ovat kuitenkin yksimielisiä siitä, että ilmiö johtuu osin tavasta, jolla muistikuvat tietyn tyyppisistä tapahtumista alustavasti taltioidaan muistiin, osin siitä, millainen muistin rakenne on, ja myös siitä, millaisena henkilö myöhemmin muistaa tapahtuman. 

Takaumailmiötä selittämään pyrkivät teoriat voidaan yleisesti jakaa kahta eri näkemystä kannattaviin. Erillismekanisminäkemys on kliinisesti suuntautunut, ja sen mukaan tahattomat muistikuvat johtuvat traumaattisista tapahtumista ja tapahtumiin liittyy erillinen muistimekanismi. Tätä tukevat tutkimukset implisiittisen vs.eksplisiittisen muistin erilaisuudesta. Kuinka jo lähtökohtaisesti muistimekanisemissa täytyy olla jotain erilaista, kun traumaattisia tapahtumia ei useinkaan voi muistaa tai toistaa sanallisessa muodossa, vaan ne nimenomaan muistetaan takaumina. Perusmekanisminäkemys taas perustuu tavallisen muistin muistitutkimukseen. Sen mukaan traumaattiset muistikuvat taltioidaan samalla tavalla kuin normaalitkin muistikuvat. Molemmat näkökulmat ovat yhtä mieltä siitä, että tahattomasti toistuvat muistikuvat syntyvät tavanomaisista poikkeavista tapahtumista. Biopsykologisen, evolutiivisen, neuropsykologisen, moninaisen traumatietämyksen "sateenvarjoteoria" persoonan rakenteellinen dissosiaatioteoria antaa metateoriana eri näkemyksille yhteistä maaperää, josta käsin lähestyä aihetta.

## Katso myös
* Déjà-vu
* Traumaperäinen stressihäiriö

## Lähteet
Isokissankäpälä

**Isokissankäpälä** (*Antennaria villifera*, myös *A. carpatica* ja *A. lanata*) on kissankäpälälaji, jota tavataan arktisilla ja alpiinisilla alueilla.

## Ulkonäkö ja koko
Monivuotinen ja kaksikotinen isokissankäpälä kasvaa 5–30&nbsp;cm korkeaksi. Kasvi on tukevahko ja tiheäkarvainen. Ruusukelehdet ovat suikeita ja 3–7&nbsp;cm pitkiä. Varsilehdet ovat hieman ruusukelehtiä lyhyempiä ja kapeampia. Mykeröitä on tavallisesti 3–6. Kukinto on väritykseltään ruskean valkoinen. Isokissankäpälä kukkii heinä-elokuussa.

## Levinneisyys
Isokissankäpälä on arktis-alpiininen laji, jota tavataan vuoristoalueilla ja tundralla muun muassa Yhdysvalloissa, Kanadassa, Venäjällä ja Mongoliassa. Skandinaviassa lajia tavataan Norjassa, Suomessa ja Ruotsissa. Suomen esiintymät ovat Enontekiön luoteisosissa noin kahdellatoista suurtunturilla. Suurimmat isokissankäpäläkasvustot ovat Haltilla. Porojen liikalaidunnus ja tunturien kuluminen uhkaavat lajia. Suomessa laji on rauhoitettu ja se on luokiteltu vuodesta 2019 lähtien erittäin uhanalaiseksi. Sitä ennen laji oli silmälläpidettävä.

## Elinympäristö
Isokissankäpälää tavataan lähinnä tuntureiden keskipaljakalla. Laji viihtyy kosteilla kankailla, ruohoniityillä, routamailla ja lumenviipymillä. Korkeimmillaan lajia on tavattu 1&nbsp;150 metrin korkeudessa. Isokissankäpälä on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Isokissankäpälä*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 61.

### Viitteet

## Aiheesta muualla
* Kasviatlas 2020: Isokissankäpälän (''Antennaria villifera'') levinneisyys Suomessa.
* Pinkka – Lajintuntemuksen oppimisympäristö: Isokissankäpälä (''Antennaria villifera'')
Kuningastiira

**Kuningastiira** (*Thalasseus maxima*) on kalatiiraa suurempi mutta räyskää pienempi tiiralaji. Se on 45–50&nbsp;cm pitkä ja painaa 350–450&nbsp;g. Sen nokka on keltainen, koivet mustat ja päälaki musta. Se voi nostaa päälaenhöyhenensä töyhdöksi räyskän tapaan. Sukupuolet ovat samanväriset.

## Esiintyminen
Kuningastiiran nimialalaji *maximus* pesii Pohjois- ja Keski-Amerikan Atlantin ja Tyynenmeren puoleisilla rannikoilla. Alalaji *albididorsalis* pesii paikoin läntisen Afrikan rannikolla. Sen elinympäristön ala on 100&nbsp;000–1&nbsp;000&nbsp;000 neliökilometriä ja maailman populaation koko on 280&nbsp;000–310&nbsp;000 yksilöä.

## Elinympäristö
Matalat riuttamaiset saaret ja ihmisen rakentamat keinotekoiset vallit ja aallonmurtajat.

## Lisääntyminen
Kuningastiira on pesimätavoiltaan hyvin vaatelias laji. Ne pesivät 300–2&nbsp;000 parin yhdyskunnissa. Kuningastiira sijoittaa pesän hyvälle näköalapaikalle ympäröivään maastoon, lähelle kalapaikkaa ja petojen ulottumattomille. Tällaisia paikkoja ovat valtamerten rannikoiden sora- ja hiekkatöyräät.

Yhdysvaltain Virginian pesimäseuduille kuningastiirat palaavat muuttomatkoiltaan maalis- ja huhtikuussa. Tiirat eivät rakenna varsinaista pesää, vaan rapsuttavat syvennyksen rantahietikkoon. Naaras munii yleensä ainoastaan yhden munan. Tutkimukset kertovat eräässä 911 tiiraparin yhdyskunnassa vain kolmellatoista olleen kaksi munaa. Pesimäaikana yhdyskunnan populaatiotiheys on jopa 7 pesää neliömetrillä. Koostaan huolimatta kuningastiirat ovat varsin rauhallisia. Jopa pesien lähellä liikkuvat eivät useimmiten joudu pesän omistajien kanssa kahakoihin. Kuningastiirat lentävät mieluummin pois pesästä puolustamisen sijaan. Paetessaan ne huutelevat korvia vihlovasti. Poikasen ollessa pesässä kuningastiirat puolustavat pesäänsä kovin ottein.

Poikaset oppivat päivän kuluttua syntymästä juoksemaan. Kolonian kaikki poikaset kerääntyvät yhteen ryhmään, jossa voi olla tuhansia poikasia, joiden ikä vaihtelee kahdesta 35 päivään. Pari ruokkii vain omia poikasiaan, jotka ne tunnistavat luultavasti äänen perusteella.

## Ravinto
Kuningastiira syöksysukeltaa kaloja. Poikasille syötetään ensin sardelleja ja niiden kasvaessa sillin sukuisia kaloja.

## Lähteet
* Suuri eläinsafari (aakkosellinen hakemisto) kuikka-laulukaskas s.32
* AllAboutBirds

### Viitteet

## Aiheesta muualla
*ITIS: ''Sterna maxima''
Francis Darwin

**Francis "Frank" Darwin** (16. elokuuta 1848 – 19. syyskuuta 1925) oli Charles Darwinin poika ja englantilainen kasvitieteilijä. Hän opiskeli Cambridgen yliopiston Trinity Collegessa aluksi matematiikkaa, mutta vaihtoi myöhemmin luonnontieteisiin. Hän valmistui 1870. Hän opiskeli myös lääketiedettä St George's Medical Schoolissa, josta valmistui 1875. Hän meni kolmesti naimisiin ja jäi kahdesti leskeksi. Isänsä kanssa Francis Darwin teki tutkimuksia kasvien liikkeistä, erityisesti fototropismista. He julkaisivat yhdessä aihetta käsittelevän teoksen *[[The Power of Movement in Plants]]*. Darwin valittiin Royal Societyn jäseneksi vuonna 1882. Hän myös editoi isänsä omaelämäkerran ja julkaisi hänen kirjeitään.
Guido Schiebel

**Guido Schiebel** (4. toukokuuta 1881 Skrochowitz an der Oppa (Opava), Sleesia – 6. marraskuuta 1956 Bad Ischl, Itävalta) oli itävaltalainen lintutieteilijä.

Schiebel opiskeli Wienin yliopistossa. Hän keräsi lintuja Itävallasta ja Krainista Jugoslaviasta sekä matkoillaan Korsikassa, Kreetalla ja Sisiliassa. Keräämiensä näytteiden perusteella hän nimesi 15 palearktisen alueen linnun alalajia, muun muassa peipon (*Fringilla coelebs*) alalajin *tyrrhenica*. Hänen kokoelmansa on sijoitettu Wienin luonnonhistorialliseen museoon, Bonnin ”Zoologisches Forschungsinstitut und Museum Alexander Koenig” museoon ja Berliinin eläintieteelliseen museoon. Osa kokoelmasta katosi toisen maailmansodan jälkeen.

## Lähteet
* Die Typen der von GUIDO SCHIEBEL beschriebenen und der nach ihmbenannten Vögel Naturhistorisches Museum Wien (pdf)

### Viitteet
Pajukari (Tornio)

**Pajukari** on asumaton saari Tornion edustalla Perämerellä. Se sijaitsee Röyttän sataman itäpuolisella lahdella Tornionjoen sivuhaarojen ja Liakanjoen suiston eteläpuolella vajaan kolmen kilometrin päässä mannermaalta. Saari kuuluu Pajukarin–Uksein–Alkunkarinlahden luonnonsuojelualueeseen.

Pajukari on maankohoamisrannikolla sijaitseva saari, jonka ympäristö on matalavetistä aluetta. Sen kasvistoon kuuluvat pihlaja-, tuomi- ja leppävaltaiset metsät sekä sisäosissa sijaitseva katajaa kasvava nummialue. Saaren rantoja kiertää kapea niittyalue. Saaren itäpuolella on karikko- ja matalikkoalueita.

Muut läheiset saaret ovat Pauhunkarit pohjoisessa, Iso-Pauhu idässä, Kemi-Heikin krunni ja Ulkokrunni etelässä sekä Saarenkrunni lännessä.

## Lähteet